Matovič, Igor, podpredseda vlády a minister financií SR (2021-12-08):
Ďakujem pekne. Pán Tomáš, chcem takto reagovať, nevadí. Čiže určite ma budete počuť aj v poslaneckom bufete, nebolo tam síce veľa toho na čo reagovať, ale niektoré momenty, myslím si, že treba aj takýmto spôsobom opäť reagovať. Trošku sa to bude kopírovať s reakciou na pána Richtera, lebo trošku v niektorých veciach šírite rovnaké bludy, ale nevadí. Dôležitý veľmi teda moment, ktorý je a je to taký aktualizačný moment, je dnešné rokovanie vlády, na ktorom sme schválili, bohužiaľ, materiál, kde musíme zaplatiť Európskej komisii náklady za vašu zlodejinu, pán Tomáš, za zlodejinu, ktorej ste boli súčasťou ako člen strany SMER a následne, keď ste prešli k Pellegrinimu, stále máte na to zodpovednosť, týmto si ako Pilát zodpovednosť zo svojich rúk nezmyjete. Jednoducho vytvorili ste zlodejský systém, podvodný, kde keď pri príchode čínskych kontajnerov s tovarom, nie s tovarom, ale s handrami a s topánkami, ste vytvorili systém, kde ste za úplatky preclievali tieto, tento tovar v mene Slovenskej republiky za fiktívne podhodnotenú sumu, a fungovalo to od septembra 2012 do februára 2019. Za týchto necelých sedem rokov ste okradli spoločný rozpočet Európskej únie o 277 mil. eur. Samozrejme, že teda tým, že ste neohodnotili ten tovar v skutočnej hodnote a keďže 20 % by následne ešte končilo u nás, tak približne škoda ešte ďalších 50 mil. eur pre štátny rozpočet Slovenskej republiky, lebo 20 % cla končí v rozpočte krajiny, ktorá ten tovar preclieva a 80 % končí v spoločnom rozpočte Európskej únie. A zároveň ku dnešnému dňu máme penále zo strany Európskej komisie za vašu zlodejinu, za vašu zlodejinu, za váš jeden jediný podvod 250 mil. eur. Dokopy za tento jeden jediný podvod účet z Európskej komisie voči Slovenskej republike 527 mil. eur. A znova sa aj vás pýtam ako pána Richtera: Máte vy boha pri sebe? Vy si ešte trúfnete sa sem postaviť a hovoriť o tom, jak vám záleží na dôchodcoch? Skutky sú dôležitejšie ako slová a vaše skutky nám Európska komisia vyúčtovala. 527 miliónov eur ste okradli dôchodcov len pri jednom jedinom podvode. Rovnako tie peniaze mohli skončiť u zdravotných sestier. Mohli mať o 527 mil. eur viac na výplate. Viete určite rátať, dajte si do kalkulačky, uvidíte, koľko z nich každá jedna mohla mať. Neviem presný počet, ale predpokladám medzi 20- – 30-tisíc asi zdravotných sestier máme na Slovensku, keď to bolo 20-tisíc sestier, tak počítajme spolu, niekde okolo 25- – 30-tisíc eur mohla mať každá jedna zdravotná sestra, len pri jednom jedinom podvode, ak by ste si povedali, no tak už stačilo, toto nespácham. A vy ste to v pohode urobili. Vy ste verne dlhé roky slúžili, poslušne slúžili Ficovi, potom bez hanby ste zradili Fica a začali ste poslušne slúžiť zase Petrovi Pellegrinimu, lebo asi tam predpokladáte, že budete mať dlhšiu kariéru jako v nejakej parlamentnej vyžírke. Ja pevne verím, že už vo vláde ani okolo sa pohybovať nebudete, holt, keď, dokedy budú ľudia, že vás budú voliť a budú vás voliť preto, aby ste vlastne pre nich v skutočnosti nič nerobili a iba, iba tliachali alebo teda hovorím, božechráň, vládli a ich okrádali, tak dovtedy, áno, máte právo v parlamentnej demokracii sa cez voľby prepasírovať do parlamentu, ale ja naozaj pevne verím, že postupne ľuďom oči otvoríme. A tým jedným dychom opakujem to, čo som povedal predtým, áno, nastal čas, aby sme vám nadstavovali zrkadlo. Toľko ste pokúšali osud, toľko ste si dovolili vykrikovať proti nám, akí my sme tu nezodpovední voči verejným financiám, ako my tu niečo rozkrádame a podobne, že vám to pekne začneme zrátavať na špeciálnych mimoriadnych parlamentných schôdzach, aby ste teda boli granti, neurobíme to v jednej schôdzi predsa. Tých zlodejín ste napáchali desiatky takéto, rádovo za desiatky, stovky miliónov eur, tak vám dáme každú schôdzu k jednej téme, k jednej vašej zlodejine. Nech ľudia teda vedia, ako ste zodpovedne spravovali krajinu s názvom Slovensko. Nech vedia, ako ste boli sociálne cítiaci voči vlastným peňaženkám. Zaslúžia si ľudia poznať pravdu, máte pravdu. Áno, aj počas koronakrízy veľakrát my sme skláňali, koaliční politici, hlavy, pred, za krikom alebo kvikom či fašistov, alebo zlodejov z opozície, ale už viac nebudeme, nie, nie, nie, my vám to tu zrkadlo nadstavíme. A verte tomu, že teda prvá schôdza bude o tejto zlodejine o 527 miliónoch eur pri jednom jedinom podvode, ktorý ste spáchali. A za vás dnes, áno, tí dôchodci, o ktorých vy tu hovoríte, že vám na nich záleží, budú tie škody platiť. Za vás tí zdravotníci, o ktorých tu hovoríte, že by ste im pridali, tie škody budú platiť, lebo tie peniaze v tom štátnom rozpočte sú krvopotne zaplatené práve tými zdravotnými sestrami, tými lekármi, tými dôchodcami cez ich dane, odvody, poplatky, pokuty. Bez hanby ste ich okrádali dlhé roky a bez hanby si myslíte, že sa vrátite znova k týmto vašim móresom. A ja vám hovorím za opozíciu, ktorá možno dnes je trochu demoralizovaná, pardon, koalíciu, že urobíme všetko pre to, aby ste mohli len šúchať s nožičkami v opozícii a aby sme aj tie ďalšie voľby vyhrali. My vás nepustíme ako zlodejov, ktorí sa dvanástimi rokmi vládnutia vyfarbili, ako to úprimne myslia s ľuďmi, ako to úprimne myslia so sociálnym cítením voči chudobným ľuďom, my vás k tej moci nepustíme a urobíme všetko pre to, aby ste zostali tam, kde ste. A verte tomu, že viacerí z vás, ako sa to vyvíja a ako sledujeme správy v médiách, zrejme ani nebudete mať ten komfort sedieť v takýchto pohodlných teplých stoličkách. Áno, desiatky vašich ľudí, vašich nominantov, dnes svedčia proti vám. Proti vám, ktorí ste organizovali tieto podvody. Svedčia proti tomu, ako ste urobili z politickej strany SMER – sociálna demokracia systém mimoriadne efektívneho rozkrádania spoločných daní, to je vaša skratka. Ako ste urobili z vašej strany zločineckú organizovanú skupinu, ktorá mala svoju hlavu, šéfa nitrianskej mafie, ktorému verného poskoka robil Robert Fico a Erik Tomáš poskoka Robertovi Ficovi, ktorý robil poskoka šéfovi nitrianskej mafie. Takto to fungovalo. Dnes vaši ľudia o tom svedčia, nie naši nominanti. Vaši ľudia, ktorých vy ste si tam dosadili. Ktorí zastávali kľúčové pozície v štáte, v orgánoch spravodlivosti, v orgánoch činných v trestnom konaní. Tí dnes hovoria o tom, čo ste vy s tým štátom robili. Hovoria o tom, ako ste si srandu robili z tých voličov, z tých babiek, dedkov v pozadí tých vystúpení na tých mítingoch. Ako ste sa z tých ľudí smiali. Ako ste hovorili o tom a išli na tie mítingy s presvedčením, že vlastne ich potrebujete zblbnúť na to, aby ste získali moc, aby ste následne mohli dosadiť mafiu do kľúčových orgánov štátu a takto rozkrádať stovky miliónov eur každý jeden rok a presúvať ich ako sociálne cítiaci sociálni demokrati na svoje vlastné účty. Toto je výsledok vašeho vládnutia! A my len znášame ovocie, bohužiaľ. Ale nielen my, ale aj vaši voliči. Vaši voliči. Áno, tí dôchodci, o ktorých tu teraz vystupujete a rozprávate, ako to veľmi úprimne s nimi myslíte, ako im treba pomôcť. Ale vy ste ich predtým okradli. A nielen raz. Ako pri tomto prípade, o ktorom hovorím, 527 mil. eur deleno 1,1 mil. dôchodcov, 480 eur iba pri tejto jednej zlodejine ste ukradli každému jednému dôchodcovi. Bez hanby, bez chrbtice, bez morálky, s čistým svedomím. Že? Chcel by som vidieť zrkadlá vo vašich kúpeľniach, jako to funguje, jako to drží pokope. Pri prvom pohľade by sa to malo rozpadnúť na franforce. Ale nie, vy stále ešte máte v sebe tú energiu, tú schopnosť sem prísť, tu sa postaviť a hovoriť o tom, jako vy to vlastne super, dobre, sociálne s tými dôchodcami myslíte. Že vám nie je hanba, páni?! Tichučko radšej choďte tam do bufetu, dozadu, ulejte si, nalejte si, doneste si, opite sa, keď chcete, príďte, hlasujte ako opičky, jak vám prikážu, ale, prosím vás, nerečnite tu o morálke. (Reakcia z pléna.) Nerečnite tu, prosím vás, o morálke. Pani Laššáková, tuším to ste vy, ste sa teraz ozvali. Vy ste kde to bačovali? Zlodejinky na kultúre? (Reakcia z pléna.) Kde ste to tie zlodejinky bačovali, pani Laššáková, na kultúre. (Zaznievanie gongu. Reakcia z pléna.) Veľmi to bolo efektívne. Tiež to bolo podľa toho manuálu, že? Niektoré strany ste niekedy preskočili, ste si to úplne neprečítali, ale jak cez kopirák, jako vaši súdruhovia zo zlodejskej organizácie s menom, z organizovanej skupiny s menom SMER – sociálna demokracia. Vy ste; ozaj, vy ste zostali v pôvodnej mafii alebo išli ste do tej novej? (Reakcia z pléna.) Pôjdete k našej. Viete, čo? Nemáme záujem, pani zlatá. (Reakcia z pléna.) Vaša morálka k tomu nezodpovedá, aby sme mali čo i len sa záujem s vami rozprávať. (Zaznievanie gongu.) A asi tiež ste boli rovnako verná či neverná tomu, ktorého ste dlhé roky kryla. Takže, pán Erik Tomáš, hovorili ste niečo, že nie je úctivé hovoriť o skorumpovanom cynickom bastardovi, že je skorumpovaný cynický bastard. Ja vám chcem povedať, že je to, je to úprimné. To je dôležité. Áno, nie je to možno úctivé, lebo máte pravdu, v Palerme na Sicílii tá mafia sa rozprávala veľmi úctivo, používali iné slová a popritom zbrane. Ale ja nemám zbrane. Moja jediná zbraň je moje ústa a pravda. A keď chcem hovoriť o... neviem, kto sa to tu ozýva, o vyšetrovateľovi NAKA, ktorý mal odvahu zatvárať tých najväčších zlodejov, ale tuším sa to ozval osobný tréner Černákových vrahov. Je to tiež asi v takom duchu, jak keď som hovoril pred chvíľkou o vás, že keď hovoríte o sociálnom cítení, je to presne takisto, ako keď vrah o morálke káže. Čiže skúste, prosím vás, nabudúce sa najprv zamyslieť nad tým, keď niečo vyslovíte. Keď si myslíte, že jediné bytie alebo jediný zmysel v politike je klamať, oblbovať svojich voličov a že naveky vám tí vaši voliči to budú veriť, tak ja vám hovorím, že nebudú. My si tú robotu odrobíme. Máme pred sebou, verím, ešte niečo vyše dvoch rokov. A na konci vám opäť sánky naprázdno sklapnú a opäť budete žiť v strachu, kedy sa nájde ten človek, ktorý začne o vás svedčiť. Možno, pán Tomáš, pri vás to bude ten človek, ktorý medzičasom, tuším, neviem, či sa už na slobodu dostal, alebo nie, ale mal vám stavať váš rodinný dom, dodnes ste nepredložili faktúry. Hovorím o pánovi Bašternákovi. V jeho dome Bonaparte, kde váš šéf, ktorému ste verne dlhé roky slúžili, naspodu vaša manželka si zubnú ambulanciu chystala. Ups, akurát nestihla otvoriť, lebo práve sa začalo o tom dome hovoriť. Mňa by veľmi zaujímalo, za čo ste to kúpili, z čoho ona mala na to zariadenie, ktoré tam dala. (Reakcie z pléna.) To sú otázky, ktoré treba zodpovedať. (Reakcia z pléna.) Hovorí sa, že váš rodinný dom staval priamo Bašternák. Sľúbili ste, že predložíte faktúry. Dodnes som ich v médiách nevidel. Ak by ste mali čisté svedomie, zrejme, predpokladám, dávno tam sú. Skúste zodpovedať tieto základné otázky, vyvrátiť tieto základné pochybnosti, že ste od daňového podvodníka, ktorého dlhé roky váš predseda strany, ktorému ste verne dlhé roky poskoka robili, že ste od tohoto daňového podvodníka si takýmto spôsobom nebrali úplatky, že vám pod cenu staval dom. Skúste to vyvrátiť. Je to veľmi dôležité. Ak to vyvrátite, budete mať také maličké morálne právo spochybňovať kohokoľvek iného. Hovoríte, povedali ste klamstvo, že konzílium odborníkov povedalo, citujem: Celoplošné testovanie bola absolútne neefektívne. V živote takéto konštatovanie z konzília odborníkov nepadlo. Ale vám to nevadí, že ste klamali. A zopakujem vám to znova, kým sme zaviedli celoplošné testovanie najprv na Orave, niekde okolo 24. – 25. októbra, a nasledujúci týždeň, plus-mínus okolo Dušičiek, na celom Slovensku sme prudko rástli s počtom hospitalizovaných. Naschvál nehovorím o počte testovaných, lebo to sa naozaj vyvíja od toho, ako intenzívne testujete. Hospitalizovaných neoklamete. Prudko sme rástli, omnoho prudšie ako teraz, spravili sme celoplošné testovanie a na mesiac sa zastavil počet hospitalizovaných v nemocniciach na 1 500. A potom znova sme prudko rástli po 3 836, kde sme dosiahli vrchol. Môžte klamať sprava-zľava, zospodu-zvrchu, spredu-odzadu, neoklamete to, lebo to sú tvrdé dáta. To sú tvrdé fakty, nech by ste akokoľvek chceli. Keď spochybňujete Mareka Krajčího, že si dovolil byť spoluautorom v najlepšom vedeckom časopise sveta, štúdie, ktorá hovorila o tom celoplošnom testovaní, spoluautorom, jedným z mnohých, tak vôbec neviete, ako fungujú vedecké časopisy. Keď niekto napíše vedeckú štúdiu do takéhoto časopisu, tak trvá mesiace, kým preveria ďalší nezávislí vedci, či tie fakty v tej vedeckej štúdii sedia s realitou, alebo nie. A až vtedy, keď ich overia, vtedy ich ten vedecký časopis zverejní. A to znamená, že absolútne nehrá rolu, kto je autorom. Rolu hrá jedine to, že či to je pravda, alebo nie, to, čo je v tej štúdii napísané. Opäť je to znakom toho, že vy podceňujete svojich vlastných voličov. Že vy si o nich myslíte, že sú vlastne hlupáci. Že oni sa nevyznajú v tom, že ako ten vedecký časopis funguje. A preto vám to umožňuje a dovoľuje hovoriť hocijaký blud, lebo však tí ľudia si to vlastne šancu preveriť. Hlavne, že si potom zostriháme videjko, zavesíme a hráme si tu hru na blbých. Ale tým iba vy dokazujete, že si o vašich voličoch myslíte, že sú blbí. Nie, ja sa im snažím vysvetliť, že ich vy klamete. Ja si o nich nemyslím, že sú blbí. Okej, možno nemajú dostatok informácií. Ale vy máte celý úspech v politike postavený len na tom, že to využívate a zneužívate, že majú nedostatok informácií. A to ma veľmi mrzí. Dovolili ste si tu obtierať svoje ústa o Veroniku Remišovú a chcem vám z tohto miesta, nie je z nášho hnutia, ale chcem vám z tohto miesta povedať, že nesiahate jej ani, ani po päty. Ani po opätok, či ako sa to volá, podrážku na opätku. Takže bol by som veľmi rád, aby ste to nabudúce nerobili. Áno, aj mne pripadlo trošku smiešne alebo bolo mi ľúto, že nedrží si čísla v hlave. Ale holt, vždy taká bola, ale viem jedno, že tuto to má v poriadku (rečník si poklopal po srdci), viete, aj svedomie má čisté a že nikdy by neukradla jedno jediné euro z nášho spoločného. A to je obrovský rozdiel medzi ňou a vami. A preto, aj keď človek možno nedokonalý, že si nepamätá, aké je percento DPH, ale keď viem, že nikdy neklame a nikdy by neukradla, tak je pre mňa tisíckrát lepšia politička ako vy osobne alebo triliónkrát lepšia politička ako váš skorumpovaný cynik, tentokrát si odpustím to jedno slovíčko, predseda strany Robert Fico. Aspoň bolo vidieť, že jako pristupujete k veciam, že vy to nemáte v hlave. Vám napíšu, čítate a podľa toho komunikujete. Hovoríte, že Edo Heger tu pred niekoľkými týždňami niečo povedal, sa chválil nejakými výsledkami. No, pred niekoľkými týždňami tento týždeň. Ak by ste to, ak by ste to mali v hlave, ak by ste to cítili, ak by ste neišli podľa toho, čo vám napíšu, tak by ste povedali: Áno, Edo Heger mal, tento týždeň mal tlačovku a povedal: „Treba sa pochváliť dobrými výsledkami.“ Vy poviete: „pred niekoľkými týždňami“. Jasné, z toho je vidieť, že vám nikto niečo napísal a blbinu prečítate. No a potom bolo zaujímavé to, že počúvam tu týždeň alebo koľko od vás aj od Pellegriniho, jako tristo, dvesto, dvesto, tristo, ale nevidím ten pozmeňovák. Kde je? Je pravda to, že ste neboli schopní medzi týmito 150 poslancami zohnať ani len 15 podpisov? To vážne, vy, teda najlepšia, najsilnejšia strana na Slovensku? Ani len 15 podpisov ste neboli schopní zohnať v 150-člennej sále? Pevne verím, že teda donesiete ten pozmeňovák, keď už toľko ste tu hovorili o tom, jako to teda navrhujete riešenie sto či dvesto, tristo, tristo, dvesto. To je jedno. Doneste ho sem! Tu sa postavte, predložte ho. To bolo, myslím, že písomné prihlásenie. Keď chcete, povedzte, keď mám natiahnuť čas ešte, aby ste pozbierali podpisy, napísali si ho, natiahnem čas. Ukážte, že ste schopní urobiť aspoň tú základnú domácu úlohu, že nielen bla-bla-bla-bla-bla, ale aj reálne si to odrobíte. Prídete, presvedčíte, podpíšete, napíšete. A to je jedno, či bývalých súdruhov spolupráce s mafiou alebo bláznov nejakých, to je jedno. Pozbierate podpisy, donesete a vtedy ukážete, že nielen kecáte, ale aj reálne si to odrobíte. Alebo potom rovno priznajte, že nie ste schopní zohnať ani len 15 podpisov zo 150. To je fér voči tým dôchodcom. A prečo som sa rozhodol ísť vystúpiť, tak bola tá poznámka v podstate vo vašej faktickej na faktické. Vy tu idete niečo hovoriť o zrušení 13. dôchodkov, či čo? My sme okradli dôchodcov o 13. dôchodky? Že vás hanba nefacká! Že vás hanba nefacká! Tri dni pred voľbami, keď ste si pozreli prieskumy, že, do prdele, budeme mať 15 %, my štátotvorná či svetutvorná strana SMER – sociálna demokracia a tí dôchodci nám to prekukli a jednoducho už tú mafiu voliť nechcú, tak ste v panike tu prijímali zákon o tom, že áno, áno, rýchlo idete dať dôchodcom niečo, čo ste im roky sľubovali. Zrazu ste im išli dať 600 miliónov. Zrazu. Ale prečo ste im to nedali predtým? Prečo ste im dovtedy dávali každý rok len 150 miliónov? Prečo rýchlo-rýchlo pred voľbami tri dni zrazu im sľúbiť štvornásobok voči tomu, čo ste dávali? 150 ste dávali, okej, fajn. Nepovedali ste, že to je na úkor ich detí, vnúčat, že oni to zaplatia, lebo vy iba kradnete a nič do kasy neodkladáte. Okej. Dávali ste 150. A potom zrazu prídete tri dni pred voľbami v panike z prieskumov, že im dáte štyrikrát viac. A vy idete nás obviňovať z toho, že sme tým vašim dôchodcom, ktorým vy ste celé roky sľubovali a dávali ste im 150, že my sme im reálne dali dvakrát viac, že my sme im dali 300? To je vari hriech? Vy ste len desať rokov sľubovali, a my sme dvakrát viac dali. Vy ste len si do zákona napísali, že dáte štyrikrát viac, ale nič ste pre to neurobili. Európska komisia, Eurostat priamo nám konštatoval, že ste urobili rozpočet, kde bolo nekrytých 1,7 mld. eur výdavkov. A toto bolo presne jedno z tých. 450 mil. navyše ste ľuďom sľúbili v panike, lebo ste sa báli toho výsledku vo voľbách, lebo ste sa báli vášho pobytu na slobode, lebo ste sa báli toho, že keď demokratická vtedajšia opozícia vyhrá, tak mnohí z vás môžu skončiť v base, že sa vám ten domček z karát rozsype, a sľúbili ste im v panike štyrikrát viac. A my sme dvakrát viac dali. A vy ste iba sľubovali. Čiže my sme dali o 100 % viac, ako ste vyplácali vy. A vy ešte sa nehanbíte týmto ľuďom alebo ostatným v koalícii vyčítať, že my sme niečo zobrali dôchodcom?! Podľa Eurostatu, podľa Európskeho štatistického úradu, Slovensko za minulý rok bola krajina s tretím najlepším hospodárením. Z 27 krajín sme mali tretí najmenší rast deficitu z roka na rok. Ak sa započíta tá diera, čo ste nám nechali, že ste schválili takéto bludy za 1,7 mld. eur v druhej polovičke roka 2019 až tesne do volieb, tak sme boli najlepšie hospodáriaca krajina. A vy tu idete niečo hovoriť o tom, že my sme niekoho okradli? Vy ste okrádali dlhé roky dôchodcov, a tak ako som začínal, len pri zlodejine za 527 mil. eur pri mýte, pri jednej jedinej zlodejine ste okradli každého jedného dôchodcu o 480 eur. Lebo tie peniaze sú nenávratne preč. Dnes máme tak šancu 0,1 %, že ten spor s Európskou komisiou o vašej zlodejine vyhráme. Áno, je to veľmi zlý pocit, ak teraz tú vašu zlodejinu ešte máme my nejakým spôsobom obhajovať a obhajovať neobhájiteľné, napriek tomu sa pokúsime niečo v tom robiť, ale nedá sa. Veľmi dobre vieme, už aj európsky audítor povedal, že musíme to zaplatiť a inak nám nabieha každý týždeň jedno mili... jeden milión úrokov. Áno, preto sme dnes to na vláde schválili, aby tie úroky za vaše zlodejiny tu ľudia nemuseli platiť. Takže týmto som sa vám, pán Tomáš, chcel trošku prihovoriť do svedomia. Viem, že to zrejme nepadne na úrodnú pôdu, ale teda skončím aspoň teda tým, že chcel by som vidieť ten pozmeňovací návrh z vašej strany na dvesto, tristo alebo tristo, dvesto eur, aby ste ukázali, teda že ako to s tými dôchodcami vidíte. Ďakujem pekne. (Potlesk.)